**REGULAMENTUL CONCURSULUI**

**SECŢIUNEA 1. ORGANIZATORUL ŞI REGULAMENTUL CONCURSULUI**

Concursul (numit în continuare "**Concursul**") este organizat de către ”JLC” SA, cu sediul în municipiul Chisinau, str. Sarmizegetusa, 90, Republica Moldova, înregistrată de Camera Înregistrării de Stat a Republicii Moldova, având IDNO (cod fiscal) 1002600005059, cod TVA nr. 7800027 (în continuare "**Organizatorul**").

Concursul este desfășurat exclusiv conform regulilor prezentului regulament (numit în continuare "**Regulamentul**"), și este valabil exclusiv pe teritoriul Republicii Moldova. Toate regulile (normele) prevăzute în Regulament sunt obligatorii (fără excepții) pentru toți participanții la Concurs, inclusiv câștigătorii Concursului, iar participarea persoanelor eligibile (așa cum este indicat mai jos) la Concurs constituie dovada cunoașterii și acceptării (inclusiv tacite) în totalitate, fără obiecții, în mod definitiv, a condițiilor și a normelor prevăzute în prezentul Regulament. Buna credință din partea persoanelor eligibile la Concurs este, de asemenea, o condiție imperativă de participare. Orice informație și/sau acțiune (inclusiv după finisarea Concursului) care a fost prezentată neveridic și/sau cu rea-credință, îndreptățește Organizatorul să ceară restituirea de la persoanele respective a tuturor premiilor primite și încasarea prejudiciului cauzat (inclusiv onorariilor pentru asistența juridică).

Regulamentul este întocmit și va fi făcut public conform legislației aplicabile din Republica Moldova. Concursul nu este un joc de noroc, nici promisiune publică de recompensă, și este organizat exclusiv din fondurile și resursele financiare ale Organizatorului, în vederea promovării TM FRIGO.

În perioada desfășurării CONCURSULUI, Organizatorul își rezervă dreptul de a modifica sau schimba oricând prevederile prezentului Regulament. Modificarea Regulamentului se efectuează prin întocmirea în mod unilateral de către Organizator a unui act adițional scris la Regulament. Eventualele modificări ale Regulamentului, sau, după caz, textul consolidat după modificări al Regulamentului, vor fi disponibile pe pagina de Facebook JLC Group. În toate cazurile, modificările Regulamentului vor intra în vigoare din momentul publicării lor pe pagina de Facebook JLC Group. Anexele sau actele adiționale (modificările) la Regulament fac parte integrantă din acesta.

Concursul va putea fi întrerupt (suspendat) sau încetat în întregime de către Organizator oricând în timpul duratei de desfășurare, întreruperea sau încetarea intrând în vigoare din momentul publicării pe pagina de Facebook JLC Group a unui aviz a / unei informații a Organizatorului în acest sens.

Fără a aduce atingere prevederilor de mai sus, orice modificare a Regulamentului, întrerupere (suspendare) sau încetare a CONCURSULUI nu vor avea efect retroactiv asupra drepturilor și obligațiilor persoanelor care au participat la Campanie până la intrarea în vigoare a modificărilor Regulamentului sau întreruperii (suspendării) sau încetării CONCURSULUI.

**SECŢIUNEA 2. DURATA CONCURSULUI**

Concursul se va desfăşura începând cu data de **23 iunie 2021,**începând cu ora 09:00 **– si va finisa pe date de 14 iulie 2021,**cu finisare la ora 16:59, iar câștigătorii vor fi anunțați pe data de **14 iulie 2021, ora 17:00**(ora Republicii Moldova), pe pagina de Facebook "JLC Group" pentru 3 premii mari și pe data de 30 iunie 2021 și 07 iulie 2021 premii de participare.

**SECŢIUNEA 3. CONDIŢII DE PARTICIPARE**

3.1.Persoanele eligibile: la Concurs poate participa orice persoană fizică - cetățean al Republicii Moldova, cu domiciliul valid în Republica Moldova, care are o pagină înregistrată din numele propriu pe [www.facebook.com](http://www.facebook.com/)  și care acceptă în totalitate și fără rezerve condițiile prezentului Regulament, pentru minori condițiile prezentului Regulament sunt tacit acceptate în totalitate și fără rezerve de către părinții, tutorii, curatorii lor.

3.2.Participanții la concurs acceptă să participe la sesiuni foto sau video, atât în cadrul, cât și la finele concursului. Aceste materiale pot fi plasate și promovate pe rețelele de socializare, dar și TV.

3.3.Nu pot participa la Concurs și nu vor putea obține premii: persoanele juridice (indiferent de tip, formă de organizare, sediu și naționalitate) și orice persoane fizice neprevăzute de p.3.1. de mai sus.

**SECŢIUNEA 4. MECANISMUL CONCURSULUI**

4.1.În timp ce participă la Concurs, persoană eligibilă este obligată să respecte termenii și condițiile prezentului Regulament. Participarea la Concurs implică consimțirea tacită a Regulamentului din partea acelei persoane eligibile.

4.2.Pentru a participa la Concurs, persoana eligibilă urmează să parcurgă în tocmai și în ordinea indicată mai jos, următorii pași – careva excepții / derogări de la ordine nefiind permise:

1. **Dă LIKE și abonează-te la pagina noastră Instagram**
2. **Etichetează 3 prieteni într-un comentariu**
3. **Fă o poza cu înghețata Eskimo TM Frigo, distribuie în Stores cu hashtag #eskimofrigo sau expediați-o nouă în Direct**

4.3.Imaginile şi/sau mesajele (prin oricare mijloc de comunicare) cu caracter injurios, sexual, politic, agresiv, ostil, neonest, sau discriminator, sau altele asemenea, inclusiv care nu corespund regulilor Facebook, care fac trimitere sau dau loc la interpretări de acest gen, nu vor fi acceptate pentru participare în cadrul Concursului. De asemenea, nu vor fi acceptate pentru participare în cadrul Concursului imaginile și/sau mesajele cu caracter publicitar, cu excepția produselor Organizatorului, precum și imaginile în care apare / apar persoane, altele decât persoana eligibilă participant.

**SECŢIUNEA 5. DESEMNAREA CÂȘTIGĂTORILOR și PREMIILE CONCURSULUI**

5.1.Câștigătorul Concursului va fi identificat cu ajutorul platformei random.org într-o ordine aleatorie (fără excepții). În total vor fi desemnați 5 câștigători ai Concursului. Nici o persoană nu este în drept de a ridica pretenții față de Organizator în ceea ce ține de criteriile care au stat la baza desemnării de Organizator a câștigătorilor.

5.2.Premiile vor fi înmânate exclusiv câștigătorilor și nu vor putea fi returnate, schimbate sau oferite în echivalent bănesc.

5.3.Premiile propuse pentru extragere sunt achiziționate din fondurile proprii ale Organizatorului.

5.4.Câştigătorii validați ai Concursului (5 la număr) sunt în drept să primească următoarele premii:

**Pe data de 30.06.2021 se va distribui un premiu de participare - 1 cutie de înghețată Eskimo TM FRIGO**

**Pe data de 07.07.2021 se va distribui un premiu de participare - 1 cutie de înghețată Eskimo TM FRIGO**

**Pe data de 14.07.2021 se vor distribui:**

* **Premiul mare: 1 trotineta electrică + 1 cutie de înghețată Eskimo TM FRIGO**
* **Locul 2: 1 Skateboard + 1 cutie de înghețată Eskimo TM FRIGO**
* **Locul 3: 1 cutie de înghețată Eskimo TM FRIGO**

**SECŢIUNEA 6. ANUNŢAREA CÂŞTIGĂTORILOR**

6.1.Numele câștigătorilor vor fi anunțate pe pagina Facebook JLC Group.

6.2.Câștigătorii vor fi anunțați suplimentar cu un mesaj privat pe contul lor de Facebook despre câștig și vor fi rugați să prezinte următoarele informații:

1.numele și prenumele conform buletinului de identitate/actului de naștere al respectivului câștigător; și

2.numărul de telefon al respectivului câștigător.

6.3.Premiile urmează a fi ridicate de către câștigători personal de la locul indicat de Organizator, în baza unui act de identitate valid, în termen de 15 (cincisprezece) zile din data comunicării din partea Organizatorului conform p.6.5. de mai jos.

6.4.Dacă câștigătorul nu se prezintă pentru ridicarea premiului din oricare motiv sau refuză să semneze documentele care confirmă transmiterea și acceptarea premiului, sau nu îndeplinește alte condiții necesare conform prezentului Regulament pentru ridicarea premiului, premiul va rămâne în proprietatea Organizatorului fără careva excepții sau formalități.

6.5.Organizatorul va anunța câștigătorii despre modul de revendicare a premiilor prin Facebook.

6.6.Participantul este responsabil de veridicitatea datelor furnizate Organizatorului în cadrul Concursului, iar câștigătorul va pierde orice drept asupra premiului în cazul furnizării unor informații personale false sau în cazul furnizării unor informații personale incomplete sau în caz de renunțarea de a participa la fotosesiuni sau filmări. În plus, vor surveni consecințele din Secțiunea 1 din Regulament.

**SECŢIUNEA 7. PROTECŢIA DATELOR CU CARACTER PERSONAL**

Tuturor participanților la Concursul le sunt garantate drepturile în conformitate cu Legea Republicii Moldova nr.133/2011 "cu privire la protecția datelor cu caracter personal".

Prin participare la Campania promoțională, participanții acordă consimțământul liber expres și necondiționat la prelucrarea datelor lor cu caracter personal de către Organizator.

Anunțarea câștigurilor poate fi efectuată în formă publică. Participarea la Campanie constituie acordul potențialilor câștigători referitor la faptul că numele, prenumele, câștigul vor fi făcute publice, potrivit legislației în vigoare și folosit în materiale publicitare de către Organizator fără nici un fel de plata aferentă.

Drepturile garantate de legislație persoanelor fizice participante în legătură cu datele lor personale prelucrate se vor realiza conform legislației în vigoare.

Persoanele participante la Concurs își dau consimțământul pentru prelucrarea de către Organizator a imaginii, adresei, inclusiv, altor date personale, după caz.

Datele personale ale persoanelor eligibile necâștigătoare vor fi prelucrate de Organizator în decurs de 4 (patru) ani de la primirea lor de Organizator.

Datele personale ale persoanelor eligibile câștigătoare vor fi prelucrate de Organizator în decurs de 4 (patru) ani de la primirea lor de Organizator.

Prelucrarea datelor în legătură cu p.4.2.b. de mai sus, se va face conform regulilor Facebook.

**SECŢIUNEA 8. TAXE ŞI IMPOZITE**

Organizatorul Concursului se obligă să calculeze, să rețină, să vireze și să declare impozitul pe venit obținut din premii de către câștigători, în conformitate cu prevederile legale în vigoare. Participanților la promoție nu le sunt impuse nici un fel de cheltuieli directe sau indirecte suplimentare, cu excepția cheltuielilor normale de desfășurare a Concursului.

**SECŢIUNEA 9. LITIGII**

În cazul unor potențiale litigii apărute între Organizator și participanții la Concurs, acestea vor fi soluționate pe cale amiabilă, prin formalizarea obligatorie a acestei căi prin: (a) întrevedere între părțile la litigiu și (b) întocmirea unui proces verbal scris și semnat de către toate părțile participante. Dacă nu este posibilă rezolvarea litigiilor pe cale amiabilă, părțile implicate în litigiu se vor adresa pentru soluționare instanțelor competente din Republica Moldova în jurisdicția cărora se află Organizatorul.

Prin participarea la această Concurs, participanții sunt de acord să respecte (fără excepții) prevederile, termenii și condițiile prezentului Regulament.

Prezentul Regulament este guvernat de legea RM. Pentru că nu implică cumpărături din partea consumatorilor, acest Regulament este exclus din legislația RM privind protecția consumatorilor.

Orice pretenții în legătură cu Concursul vor putea fi ridicate de persoanele în drept să o facă în decurs de 1 luni de la finisarea Concursului.

Aprobat Directorul SA ”JLC”

Belan Elena